**Informasjon om utfylling av integreringsplanen og rettleiing til tilsette i kommunen (skal fjernast før deltakaren får planen)**

Kommunen skal utarbeide ein integreringsplan samtidig som de gjer vedtak om deltaking i introduksjonsprogram. Integreringsplanen skal beskrive innhald i og mål for introduksjonsprogrammet, inkludert opplæring i norsk og samfunnskunnskap. Malen er frivillig for kommunen. De vel altså fritt om de vil bruke malen, eller om de vil utarbeide dykkar eigen. Malen oppfyller minstekrava i integreringslova § 15 og inneheld enkelte element som ikkje er direkte omtalte i § 15.

Integreringsplanen skal byggje vidare på kartlegging og tiltak som allereie er gjennomførte, og skal vere utarbeidd i samarbeid med den enkelte deltakaren. Planen skal innehalde ei vurdering av kva element deltakaren kan nyttiggjere seg, og vurderinga skal vise at alt innhaldet i introduksjonsprogrammet byggjer opp om at deltakaren kan nå sluttmålet sitt. Kommunen må grunngi kvifor deltakaren har fått dette sluttmålet, kvifor dei enkelte elementa er valde, og korleis dei vil setje deltakaren i betre stand til å delta i yrkeslivet.

Deltakarar i introduksjonsprogram skal ha éin samla integreringsplan for introduksjonsprogrammet og for opplæring i norsk.

Dersom kommunen og den enkelte deltakaren er ueinige om innhaldet i integreringsplanen, er det kommunen som avgjer. Kommunen og deltakaren skal vurdere planen jamleg, og ved vesentleg endring i livssituasjonen til deltakaren. Mål og innhald kan justerast undervegs dersom progresjonen eller situasjonen til deltakaren tilseier det.

**Sluttmål**

Lurar du på kva som skal vere sluttmålet for deltakaren? Sjå integreringslova § 13 om sluttmål og varigheit av introduksjonsprogrammet. Meir utfyllande informasjon finn du i IMDIs juridiske rettleiar for integreringslova. Kommunen må grunngi kvifor sluttmålet er valt.

**Delmål**

Delmåla skal bidra til at deltakaren når sluttmålet om utdanning eller arbeid innanfor varigheita av programmet. Delmåla bør ha kortare tidsfristar, til dømes at deltakaren skal ha fullført fag eller modular i vidaregåande opplæring eller nivået under vidaregåande innan eit visst tidspunkt.

**Langsiktig mål**

Det langsiktige målet viser kva mål deltakaren har sett seg lengre fram i tid, til dømes eit spesifikt yrke eller fullført høgare utdanning. Det langsiktige målet set ei retning både for programtida og vidare etter avslutta program. Enkelte deltakarar kan oppnå det langsiktige målet innanfor programtida, men det kjem mellom anna an på kor ambisiøst målet er, kva utgangspunkt deltakaren har, og kva slags motivasjon og progresjon hen har.

**Norsk**

Norskmålet til deltakaren er minimumsnivået i norsk som deltakaren skal oppnå. Sjå integreringsforskrifta § 28 for ei oversikt over rettleiande minimumsnivå. Etter integreringsforskrifta § 27 skal kommunen setje eit norskmål i tråd med eller høgare enn det som følgjer av § 28. Ved raskare progresjon enn forventa bør minimumsnivået justerast opp. Dersom progresjonen tilseier at deltakaren ikkje kan nå minimumsnivået, kan nivået justerast ned. Norskmål bør berre justerast ned eitt nivå om gongen.

**Samfunnskunnskap**

Deltakaren skal gjennomføre opplæring i 75 timar og prøve i samfunnskunnskap innan eit år frå hen får tilbod om oppstart av opplæringa. Sjå integreringslova §§ 33 og 37.

**Foreldrerettleiing**

Kommunen kan gjennomføre foreldrerettleiing anten i gruppe eller som individuell rettleiing. Rettleiing i gruppe skal bestå av mellom åtte og tolv rettleiingsmøte på minimum éin time kvar. Individuell rettleiing skal bestå av mellom fem og åtte rettleiingssamtalar på minimum 45 minutt kvar. Etter integreringsforskrifta § 3 siste ledd kan kommunen gjere unntak frå krava i fjerde ledd om talet på rettleiingsmøte og rettleiingssamtalar dersom kapasitetsomsyn i kommunen gjer det nødvendig. Rettleiing i gruppe skal likevel bestå av minst fire rettleiingsmøte. Individuell rettleiing skal likevel bestå av minst to rettleiingssamtalar. Les meir om foreldrerettleiing i [Fagressursen for introduksjonsprogrammet](https://introduksjonsprogrammet.imdi.no/innhold/foreldreveiledning/).

**Arbeids- eller utdanningsretta innhald**

Kommunen gir ei grunngiving for det arbeids- eller utdanningsretta innhaldet som er valt. Korleis vil innhaldet setje deltakaren i betre stand til å delta i yrkeslivet? På kva måte vil opplæringa bidra til at deltakaren når sluttmålet sitt?

**Anna innhald**

Kommunen har eit stort handlingsrom til å tilpasse innhaldet i programmet, basert på sluttmålet til kvar enkelt. I tillegg til arbeids- og utdanningsretta innhald kan programmet innehalde element som ikkje direkte gjer deltakaren i stand til å delta i arbeid eller utdanning, men som til dømes bidreg til at deltakaren kan klare å gjennomføre introduksjonsprogrammet. Dette kan mellom anna vere ulike typar trening, fysioterapi og uteaktivitetar.

**Integreringsplanen er eit vedtak**

Integreringsplanen er eit enkeltvedtak. Dette inneber mellom anna at deltakaren har rett til å klage på integreringsplanen. Kommunen må vidare grunngi kvifor kvart enkelt tiltak er valt. Planen skal signerast av ein som har vedtaksmyndigheit.

**Tilpass planen til kvar enkelt**

For at integreringsplanen skal bli eit godt verktøy for kvar enkelt deltakar, er det viktig at de tilpassar planen til kvar og ein. For ein deltakar som ikkje har barn, kan de til dømes fjerne boksen om foreldrerettleiing.

Set inn namnet og/eller logoen til kommunen

INTEGRERINGSPLAN

for introduksjonsprogrammet

Denne planen tilhøyrer:

|  |  |
| --- | --- |
| Namn:  |   |
| Fødselsnummer/DUF-nummer:  |   |

Integreringsplanen inneheld informasjon om måla og innhaldet i introduksjonsprogrammet ditt. På slutten av planen finn du generell informasjon og reglane for introduksjonsplan. Du finn òg informasjon om korleis du kan klage på planen.

Maksimal varigheit for introduksjonsprogrammet

|  |  |  |  |
| --- | --- | --- | --- |
|  Startdato:   | xx.xx.20xx  | Sluttdato:  | xx.xx.20xx  |
| Eventuell  forlenging av programmet   | F.o.m.–t.o.m.   |  Grunngiving:        |

Mål for introduksjonsprogrammet

**Langsiktig mål**

|  |
| --- |
|  |

**Sluttmålet ditt**

|  |
| --- |
| Kva skal du oppnå i løpet av programmet?   |
| Kommunen si grunngiving for sluttmålet:       |

**Delmål i introduksjonsprogrammet**

|  |  |  |  |
| --- | --- | --- | --- |
| Beskriving av delmål:  | F.o.m.–t.o.m.  | Ansvarleg eining/verksemd:  | Delmål oppnådd  |
|   |   |   | ☐  |
|   |   |   | ​​☐​  |
|   |   |   | ​​☐​  |
|   |   |   | ​​☐​  |

**Norskmål**

|  |  |  |  |  |  |
| --- | --- | --- | --- | --- | --- |
|  | A1  | A2  | B1  | B2  | C1 |
| Munnleg kommunikasjon:  | ​​☐​  | ​​☐​  | ​​☐​  | ​​☐​  | ​​☐​  |
| Leseforståing:  | ​​☐​  | ​​☐​  | ​​☐​  | ​​☐​  | ​​☐​  |
| Lytteforståing:  | ​​☐​  | ​​☐​  | ​​☐​  | ​​☐​  | ​​☐​  |
| Skriftleg produksjon: | ​​☐​  | ​​☐​  | ​​☐​  | ​​☐​  | ​​☐​  |
| Standpunktkarakter   | For dei som går inn i førebuande opplæring for vaksne (FOV)  | Norskopplæring i vidaregåande opplæring for vaksne (VOV)  |
|   | ​​☐​  | ​​☐​  |
| Ev. merknad:  |   |
| Frist:  |   |

Innhald i introduksjonsprogrammet

**Plan for norskopplæring:**

|  |  |  |
| --- | --- | --- |
| Namn på kurs/tiltak i norskopplæringa:  | Tidspunkt for planlagt kurs/tiltak   | Gjennomført   |
|   | xx.20xx–xx.20xx  | Ja ​☐​  |
|   |   | Ja ​☐​  |
|   |   | Ja ​☐​  |

**Plan for avsluttande prøver i norsk:**

|  |  |  |  |
| --- | --- | --- | --- |
| Delprøve  | Nivå  | Tidspunkt for planlagd gjennomføring  | Gjennomført  |
| Lytte  | ​​☐​ A1/A2 ​​☐​ A2/B1 ​​☐​ B1/B2  |   | Ja ​☐​    |
| Lese  | ​​☐​ A1/A2 ​​☐​ A2/B1 ​​☐​ B1/B2  |   | Ja ​☐​    |
| Skrive  | ​​☐​ A1/A2 ​​☐​ A2/B1 ​​☐​ B1/B2  |   | Ja ​☐​    |
| Munnleg  | ​​☐​ A1/A2 ​​☐​ A2/B1 ​​☐​ B1/B2  |   | Ja ​☐​  |

**Plan for opplæring i samfunnskunnskap**

|  |  |  |  |
| --- | --- | --- | --- |
| Emne  | Timetal  | Tidspunkt for planlagd gjennomføring  | Gjennomført   |
| Utdanning, kompetanse og arbeidsliv  |   |   | Ja ​☐​  |
| Familie, helse og kvardagsliv  |   |   | Ja ​☐​  |
| Noreg før og no  |   |   | Ja ​☐​  |

|  |
| --- |
| Tidspunkt for prøve i samfunnskunnskap:  |
|   |

**Livsmeistring i eit nytt land**

|  |  |  |  |
| --- | --- | --- | --- |
| Tema i opplæringa eller rettleiinga  | Timetal  | Obligatorisk   | Gjennomført   |
| Migrasjon, helse og mangfald  |   | Ja ​☐​  | Nei ​☐​  | Ja ​☐​   |
| Karrierekompetanse, inkludert kunnskapar om arbeid og utdanning |   | Ja ​☐​  | Nei ​☐​  | Ja ​☐​   |

**Foreldrerettleiing**

|  |  |  |
| --- | --- | --- |
| Tema i rettleiinga  | Foreldrerettleiing blir gitt av:  | Gjennomført   |
| Barnets behov og tilpassing av omsorg til barnets behov  |   | Ja ​☐​  |
| Positiv utvikling av det kjenslemessige forholdet mellom omsorgsgivaren og barnet  |   | Ja ​☐​  |
| Eit godt og stimulerande samspel mellom omsorgsgivaren og barnet  |   | Ja ​☐​  |
| Regulering og grensesetjing  |   | Ja ​☐​  |
| Negativ sosial kontroll og ulike former for vald i nære relasjonar  |   | Ja ​☐​  |

**Arbeids- eller utdanningsretta innhald**

|  |  |  |  |
| --- | --- | --- | --- |
| Konkrete tiltak  | Timetal per veke | Ansvarleg eining/verksemd:  | Gjennomført   |
|   |   |   | Ja ​☐​  |
|   |   |   | Ja ​☐​  |
|   |   |   | Ja ​☐​  |
|   |   |   | Ja ​☐​  |
|   |   |   | Ja ​☐​  |
| Grunngiving        |

**Anna innhald**

|  |  |
| --- | --- |
| Beskriving av tiltaket, inkludert omfang og varigheit | Grunngiving |
|  |  |
|  |  |

Kontaktperson for introduksjonsprogrammet

|  |  |
| --- | --- |
| Namn programrådgivar:   |   |
| Eining/verksemd:  |   |
| Telefon:  |   |
| E-post:  |   |

|  |  |
| --- | --- |
| Namn lærar:  |   |
| Eining/verksemd:  |   |
| Telefon:  |   |
| E-post:   |   |

**Revidering av integreringsplan:**

|  |  |  |  |
| --- | --- | --- | --- |
| Planlagd dato  | Dato gjennomført  | Eining/verksemd:  | Gjennomført av:  |
|   |   |   |   |
|   |   |   |   |
|   |   |   |   |

Signatur

**Integreringsplanen er vedteken:**

|  |  |  |  |
| --- | --- | --- | --- |
| Stad:  |   | Signatur lærar:  |   |
| Dato**:**  |   | Gjenta namnet med blokkbokstavar:  |    |

|  |  |  |  |
| --- | --- | --- | --- |
| Stad:  |   | Signatur programrådgivar:  |   |
| Dato:  |   | Gjenta namnet med blokkbokstavar:  |   |

|  |  |  |  |
| --- | --- | --- | --- |
| Stad:  |   | Signatur vedtaksmyndig |   |
| Dato:  |   | Gjenta namnet med blokkbokstavar:  |   |

Informasjon til deg som skal delta i introduksjonsprogrammet

Introduksjonsprogrammet skal bidra til at du blir integrert i det norske samfunnet og hjelpe deg på vegen til å bli økonomisk sjølvstendig.

Før du startar i introduksjonsprogrammet, vil du og kommunen saman sjå på kva bakgrunn, alder og kompetanse du har, og på kva du ønskjer. De vil setje eit sluttmål for introduksjonsprogrammet, og eit langsiktig mål for kva du ønskjer å gjere etter programmet. Introduksjonsprogrammet vil vanlegvis vere dei første stega på vegen mot at du skal nå det langsiktige målet ditt.

Saman med vedtaket om deltaking i introduksjonsprogram vil denne integreringsplanen beskrive rammene for og innhaldet i introduksjonsprogram ditt. Kommunen skal tilby deg eit introduksjonsprogram innan tre månader frå du er busett i kommunen eller har søkt om å få eit introduksjonsprogram.

I integreringslova står det kva introduksjonsprogrammet skal innehalde. Det skal minst innehalde opplæring i norsk, samfunnskunnskap, livsmeistring og arbeids- eller utdanningsretta tiltak. Dersom du har barn under 18 år eller får barn i løpet av introduksjonsprogrammet ditt, skal du òg delta på foreldrerettleiing. Introduksjonsprogrammet kan òg innehalde andre tiltak. Felles for alt innhaldet er at det skal vere tilpassa dine behov og bidra til at du når sluttmålet sitt.

Introduksjonsprogrammet er heilårleg og på fulltid. Du har rett på ferie, og kommunen bestemmer når du skal ha ferie. Du kan òg ha rett på permisjon frå introduksjonsprogrammet, til dømes dersom du blir sjuk.

Introduksjonsprogrammet ditt er ferdig når du når sluttmålet ditt. Dersom du ikkje når sluttmålet ditt, har programmet ditt ei maksimal varigheit. I nokre tilfelle kan kommunen forlengje introduksjonsprogrammet ditt. For at du skal kunne få ei forlenging, må det vere grunn til å forvente at du vil oppnå sluttmålet ditt med eit lengre introduksjonsprogram.

Kommunen skal sørgje for at du får informasjon og rettleiing slik at du kan ta informerte val. Er du og kommunen ueinige om innhaldet i planen, er det kommunen som bestemmer kva introduksjonsprogrammet skal innehalde. Har du spørsmål om innhaldet i introduksjonsprogrammet, kan du be kommunen om rettleiing. Du kan òg klage på planen dersom du meiner at han ikkje oppfyller krava i regelverket.

Planen skal vurderast jamleg og dersom det skjer større endringar i livssituasjonen din. Då går du og kommunen gjennom planen og vurderer om de skal gjere endringar. Innhald og sluttmål kan òg endrast undervegs, dersom situasjonen din endrar seg. Ta kontakt med kommunen dersom du ønskjer endringar eller ikkje klarer å følgje planen.

Lovheimel

Integreringslova og integreringsforskrifta beskriv dei ulike krava til innhaldet i og utforminga av introduksjonsprogrammet ditt og integreringsplanen din.

Dette er dei viktigaste lovheimlane i integreringslova:

* Kommunen skal sørgje for at du får eit introduksjonsprogram og ein integreringsplan, jf. §§ 12 og 15.
* Kommunen skal setje eit sluttmål for introduksjonsprogrammet ditt, jf. 13.
* Introduksjonsprogrammet skal minst innehalde opplæring i norsk og samfunnskunnskap, kurs i livsmeistring og arbeids- eller utdanningsretta element. Dersom du har barn under 18 år eller får barn, skal det òg innehalde kurs i foreldrerettleiing. Sjå integreringslova § 14.
* Kompetansekartlegging og karriererettleiing skal bidra til at introduksjonsprogrammet blir tilpassa dine behov, jf. §§ 10 og 11.
* Introduksjonsprogrammet kan i nokre tilfelle forlengjast, jf. § 13 femte ledd.
* Introduksjonsprogrammet er heilårig og på fulltid, jf. § 14 fjerde ledd.
* Programmet blir avslutta når du har oppnådd sluttmålet ditt, eller når programmet når maksimal varigheit, jf. § 13 sjette ledd.
* Kommunen avgjer innhaldet i integreringsplanen dersom det er usemje mellom deg og kommunen, jf. § 15 femte ledd.
* Planen skal vurderast jamleg og ved vesentleg endring i livssituasjonen din, jf. § 15 sjette ledd.
* Kommunen skal gi deg eit deltakarbevis ved fullført eller avbrote program, jf. § 12 siste ledd.
* Du kan ha rett til fri og permisjon frå introduksjonsprogrammet, jf. § 17.
* I nokre tilfelle kan kommunen stanse introduksjonsprogrammet ditt, jf. 18.

Du kan klage på dette vedtaket

Du kan klage på dette vedtaket dersom du meiner det er feil, eller du ikkje er einig, sjå integreringslova § 47. Fristen for å klage er tre veker frå du fekk vedtaket, eller frå du blei gjord kjend med vedtaket, sjå forvaltningslova § 29. I klaga bør du skrive kvifor du er ueinig, og du må skrive under med namnet ditt. Du sender klaga til kommunen.

Kommunen vil lese klaga og sjå på saka di på nytt. Kommunen kan endre vedtaket. Dersom kommunen meiner at vedtaket ikkje skal endrast, vil kommunen sende klaga til statsforvaltaren. Statsforvaltaren vil då vurdere saka di og behandle klaga.

Kommunen har plikt til å gi deg rettleiing om regelverket og korleis du skal klage dersom du treng det, sjå forvaltningslova § 11. Som hovudregel har du rett til å sjå dokumenta i saka di, jf. forvaltningslova § 18. Du må ta kontakt med kommunen dersom du ønskjer å sjå dokumenta i saka di.

Du kan òg be om at vedtaket ikkje blir sett i verk før klagefristen er ute eller klaga er avgjord, sjå forvaltningslova § 42.

**Klaga skal sendast til (blir fylt ut av kommunen):**

|  |  |
| --- | --- |
| Kommune/NAV-kontor: |  |
| Adresse/postboks: |  |
| Postnummer og stad: |  |
| Eventuell elektronisk innsendingsmåtesom kommunen har lagt til rette for: |  |